钦定古今图书集成/方舆汇编/职方典/第1332卷 > 《新年》前人
## 钦定古今图书集成/方舆汇编/职方典/第1332卷 > 《新年》前人

晓雨暗人日，春愁连上元。水生挑菜渚，烟湿落梅村。
小市人归尽，孤舟鹤蹋翻。犹堪慰寂寞，渔火乱黄昏。

其二

《北渚集群鹭》，新年何所之。尽归乔木寺，分占结窠枝。
生物会有役，谋身各及时。何当禁毕弋，看引雪衣儿。

其三

“海国空自暖，春山无限青。冰谿结瘴雨，雪菌到江城。
更待轻雷发，先催冻笋生。”丰湖有藤菜，似可敌莼羹。

其四

小邑浮桥外，青山石岸东。茶枪烧后有，麦浪水前空。
万户不禁酒，三年真识翁。结茅来此住，岁晚有谁同。

其五

荔枝几时熟，花头今已繁。探春先拣树，买夏欲论园。
居士常携客，参军许扣门。明年更有味，怀抱带诸孙。